Vøringsfossen

Vøringfosseni juga on juga Norras Vestlandi maakonnas Eidfjordi lähedal Bjoreia jõel ja kukub alla Måbødaleni kanjonisse.

Joa kõrgus on 184 m (on nimetatud ka kõrgusi 182 m ja 185 m). Måbødaleni kanjoni seinad kerkivad kohati püstloodis ja on kuni 300 m kõrgused. Vøringfossen on hästi jälgitav nii alt (ligi pääseb ainult jalgsi matkarajalt) kui ka ülalt (platoo servalt, Fossli hotelli juurest). 

Vøringfossen on turistide seas Norra üks populaarsematest jugadest, mida käib imetlemas peaaegu miljon külastajat aastas.

Kategooria:Norra joad